Lav et referat af nedenstående tekst:

Tekst:
Fra 26. juni lempes de danske indrejserestriktioner, hvilket betyder, at EU-borgere ikke længere skal i isolation ved indrejse i Danmark, så længe de kan fremvise et gyldigt coronapas. Det vækker glæde hos Feriepartner Nordjylland, der de seneste dage har oplevet en stigende forespørgsel fra især de tyske turister. - Det har rigtig stor betydning for os. 65 procent af vores gæster er tyskere. Nu går vi ind i en højsæson, hvor husene i forvejen er fyldt op med både danske og tyske gæster. Tyskerne er dem, der fylder vores huse op i forårssæsonen og efterårssæsonen, fortæller bureauleder ved Feriepartner, Nordjylland, Trine Flint. Det bliver også nemmere at rejse ud Det er dog ikke kun ved indrejse til Danmark, det bliver nemmere fra 26. juni. Fra samme dag bliver det også nemmere at rejse ud. Danskerne kan nemlig - også fra 26. juni - rejse frit i hele EU uden at skulle fremvise coronatest før hjemrejse eller skulle i isolation, når ferien er slut. Det bekymrer dog ikke Trine Flint. - Vores danske gæster er bundet af de bookingregler, der gælder, når man lejer et hus, så nej, vi har ikke oplevet, danskerne vil frasige sig sine lejemål, siger Trine Flint.

Referat:
Fra 26. juni bliver det nemmere at rejse både ind og ud af Danmark, og det vækker glæde hos en sommerhusudlejer.